Morinda

Ti Morinda ket ti henero dagiti agsabsabong a mula iti pamilia ti madder, Rubiaceae. Ti kadawyan a nagan ket naala manipud kadagiti balikas ti Latin iti morus "mulberry", manipud iti langa dagiti bunga, ken ti indica, a ti kayatna a sawen ket "iti India".

Deskripsion 
Naiwarwaras kadagiti amin a  rehion ti tropiko iti lubong, mangiraman ti Morinda kadagiti 80 a sebbangan dagiti kayo, dagiti bassit a mula wenno dagiti lanot. Amin dagiti sebbangan ti Morinda ket agbunga kadagiti agregado wenno adu a bunga a mabalin a nalasag (kas ti Morinda citrifolia) wenno namaga. Kaaduan dagiti sebbangan iti daytoy a henero ket agtaud iti lugar ti  Borneo, Baro a Guinea, Akin-amianan nga Australia ken Baro a Caledonia.

Iti tradisional nga agas ti Hapon, Koreano ken Insik, ti Morinda citrifolia ket naikeddeng a yierba nga agraman kadagiti biolohiko a tagikua, ngem awan met ti napasingkedan nga ebidensia iti kasayaat iti klinika.

Rehistro ti posil 
Ti immuna a rehistro ti posil para iti henero ti Morinda ket manipud iti bunga ti Morinda chinensis a nabirukan iti unging a napetsado manipud iti Eoseno nga 56 aginggana iti 33.9 a riwriw a tawen iti napalabas iti Labneng ti Changchang Isla Hainan, Abagatan a Tsina.

Dagiti napili a sebbangan 

Dagiti mula iti dati a henero ti Appunettia ket naikeddeng itan a kas sinonimo ti Morinda.

Dati a naikabil ditoy 
Psychotria muscosa (Jacq.) Steyerm. (kas Morinda muscosa Jacq.)

Dagiti nagibasaran

Dagiti akinruar a silpo 

 World Checklist of Rubiaceae